2.

A 3. cikk a következőképpen módosul: a) a (1) bekezdés helyébe a következő szöveg lép: „(1) Az egyes résztvevő tagállamok a Szerződés 121. cikkének értelmében rendszeres időközönként benyújtják a Tanácshoz és a Bizottsághoz a többoldalú felügyelet céljából szükséges információkat egy stabilitási program formájában, amely lényeges alapot biztosít az államháztartás fenntarthatósága számára, ami kedvező hatást gyakorol az árstabilitásra és a dinamikus, fenntartható növekedésre, valamint a munkahelyteremtésre.”; b) Az (2) bekezdés a), b) és c) pontja helyébe a következő szöveg lép: „a) az államháztartási egyenlegre vonatkozó középtávú költségvetési célkitűzést és az ezen célkitűzéshez vezető korrekciós pályát a GDP százalékában, az államadósság arányának várható alakulását, az államháztartási kiadások tervezett növekedési pályáját – ideértve a bruttó állóeszköz-felhalmozásra fordítható megfelelő összegeket is, szem előtt tartva különösen a kiadások 5. cikk (1) bekezdése szerinti növekedéséhez szükséges feltételeket és kritériumokat is –, az államháztartási bevételek változatlan politika figyelembevételével tervezett növekedési pályáját és a tervezett diszkrecionális bevételi intézkedések számszerűsítését; aa) az elöregedéssel összefüggő rejtett kötelezettségekre vonatkozó információk, mint például az állami garanciák, amelyek potenciálisan nagy hatással lehetnek az államháztartás kiadásaira; ab) tájékoztatás a stabilitási programnak az átfogó gazdaságpolitikai iránymutatásokkal és a nemzeti reformprogramokkal való összeegyeztethetőségéről;” b) a várt gazdasági fejlődésre és a lényeges közgazdasági változókra vonatkozó főbb feltételezéseket, amelyek a stabilitási program megvalósítása szempontjából lényegesek, úgymint a kormányzati beruházási kiadások, a reál GDP növekedése, a foglalkoztatás és az infláció; c) a program célkitűzéseinek elérése érdekében tett vagy javasolt költségvetési és egyéb gazdaságpolitikai intézkedések mennyiségi értékelését, amely tartalmazza a közvetlen, hosszú távú pozitív költségvetési hatásokat – többek között a fenntartható potenciális növekedés fokozása révén – eredményező jelentős strukturális reformok átfogó költség-haszon elemzését is;” ba) a cikk a következő bekezdéssel egészül ki: „(2a) A stabilitási programnak a legvalószínűbb makroszintű költségvetési forgatókönyvön vagy egy óvatosabb forgatókönyvön kell alapulnia. A makrogazdasági és költségvetési előrejelzéseket össze kell vetni a legfrissebb bizottsági előrejelzésekkel és adott esetben más független szervek előrejelzéseivel. A kiválasztott makroszintű költségvetési forgatókönyv és a Bizottság előrejelzései közötti jelentős különbségek leírását indokolással kell ellátni, különösen ha a külső becslések szerinti növekedés jelentősen eltér a bizottsági előrejelzésben megtartott értékektől. az a), aa) b) c) és d) pontban foglalt információk jellegét a Bizottság által a tagállamokkal együttműködésben kialakított összehangolt keretnek kell pontosan meghatároznia;” c) a (3) bekezdés helyébe a következő szöveg lép: „(3) A (2) bekezdés a) és b) pontjában említett, az államháztartási egyenleg és az adósságarány változására, az államháztartási kiadások növekedésére, az államháztartási bevételek változatlan politika figyelembevételével tervezett növekedésére, a megfelelően számszerűsített tervezett diszkrecionális bevételi intézkedésekre, valamint a főbb gazdasági feltételezésekre vonatkozó információk összeállítása évente történik, és lefedi az előző évet, a folyó évet és legalább a következő három évet. (4) Minden egyes programnak információkat kell tartalmaznia a státuszára vonatkozóan, nevezetesen arról, hogy a programot mikor terjesztették a nemzeti parlament elé, és hogy a nemzeti parlament kikérte-e a Tanács véleményét a megelőző programra vonatkozóan, vagy adott esetben kapott-e bármilyen ajánlást, figyelmeztetést, és hogy a parlament jóváhagyta-e a programot.”.